kardosdrur/scandi-wiki huggingface dataset:
Slaget ved White Plains

Slaget ved White Plains var et slag uden en klar sejrherre i den amerikanske uafhængighedskrig den 28. oktober 1776. General William Howes britiske hær fuldførte med støtte fra hessere sin okkupation af New York City og de nærliggende områder. George Washington trak sig tilbage til højereliggende områder nær landsbyen White Plains.

Slaget bliver regnet som en britisk sejr, eftersom Füsilier-Regiment von Knyphausen, en tysk enhed, udmanøvrerede den amerikanske stilling på flanken. Men Howe gik glip af muligheden for at fremtvinge en større træfning, som kunne knuse Washingtons hær. Efter at have taget det højereliggende område tog han en pause for at opsætte en lejr og artilleribatterier. Efter at have tilbragt flere hårde nætter i sumpområde under de britiske kanoner slap amerikanerne nordover natten til 1. november med deres sårede og forsyninger.

I betragtning af antallet af kæmpende var tabene på begge sider små. Den kontinentale hær havde 150 døde og sårede, mens de britiske tab var på omkring 313.

Eksterne links 
 Slaget ved White Plains 
 White Plains Historical Society

White Plains
Edmund Randolph

Edmund Jenings Randolph  (født 10. august 1753, død 12. september 1813) var en amerikansk advokat, guvernør i Virginia, udenrigsminister, og USA's første justitsminister.

Biografi 
Randolph blev født i Williamsburg, Virginia, og var af den indflydelsesrige Randolph-familie. Han blev uddannet ved College of William & Mary. Efter sluttet skolegang studerede han jura, med hjælp fra sin far John Randolph og sin onkel Peyton Randolph. I forbindelse med revolutionen i 1775, sluttede Randolph sig til Den kontinentale armé som Aide-de-camp for general George Washington.

Da Randolphs onkel, Peyton Randolph, døde i oktober 1775, vendte han tilbage til Virginia i forbindelse med arveopgøret. Mens han var der blev han valgt til repræsentant til Virginia-kongressen. Han skulle blive ordfører i Williamsburg, og senere den første justitsminister i USA under det nye demokrati.

Han blev 29. august 1776 gift med Sara Elizabeth Nicholas, og sammen fik de seks børn. 

Randolph døde 12. september 1813 under et besøg hos sin ven Nathaniel Burwell i Millwood, Virginia.

Justitsministre fra USA
Udenrigsministre fra USA
Amerikanere i 1700-tallet
Amerikanere i 1800-tallet
Hovedstæder i Europa

Dette er en liste over hovedstæder i Europa. Listen er sorteret stigende efter landenavn, men kan også sorteres faldende eller efter hovedstadsnavn både faldene og stigende.

Noter 

 
Lister over byer
Himmelskibet (Tivoli)

Himmelskibet er med en højde på 80 meter Nordeuropas højeste karrusel. Den åbnede i Tivoli i maj 2006.

Data 
 Højde: 80 meter
 Platform diameter: 16 meter
 Antal stole: 12 (hver med 2 sæder)
 Kapacitet: ca. 480 gæster/time
 Max rotations hastighed: 70 km/timen
 Max vertikal hastighed: 3 m/sekund

Eksterne henvisninger 

 Himmelskibet. Tivolis officielle hjemmeside 

Tivoli
Forlystelser
Himmelskibet (flertydig)

Himmelskibet har flere betydninger:

 Himmelskibet – en dansk science fiction-film fra 1918
 Himmelskibet (Tivoli) – en forlystelse i Tivoli
 Himmelskibet (magasin) – et dansk trykt magasin for fantastisk litteratur
Saint Peter Port

Saint Peter Port er hovedstaden og største havneby på øen Guernsey og ligger på øens østlige kyst.

Guernsey
Byer i Storbritannien
Stavanger Aftenblad

Stavanger Aftenblad også blot kendt som Aftenbladet er et regionalt dagblad, der udgives i Stavanger, Norge. Blandet dækker størstedelen af Rogaland. I 2007 var oplaget 68.010.

Bladet blev grundlagt i 1893 af præsten og politikeren Lars Oftedal, og var gennem årtier tilknyttet det liberale parti Venstre og var en af de mest indflydelsesrige aviser i Norge. Tilknytningen til Venstre ophørte i 1970'erne og Stavanger Aftenblad er i dag uafhængig af partipolitiske interesser. Siden september 2006 har avisen udkommet i tabloidformat.

Avisens chefredaktør er Tom Hetland.

Eksterne henvisninger 
 Aftenbladet.no

Referencer 

Aviser fra Norge
Etableret i 1893
Aftenblad
Schibsted
Dagsavisen

.
Dagsavisen er et norsk dagblad, der udgives i Oslo.

Avisen var tidligere ejet af det norske Arbeiderpartiet og var tæt knyttet til den norske fagbevægelse, men er i dag ejet af mediegruppen Mentor Medier, der også udgiver avisen Vårt Land. Avisen hævder i dag at være politisk neutral.

Historie 
Dagsavisen blev grundlagt i 1884 under navnet Vort Arbeide med undertitlen Organ for Arbeidernes Interesser og udkom første gang den 11. maj 1884. Grundlægger og ejer af avisen var Christian Holtermann Knudsen, men allerede den 1. april 1885 overdrog Knudsen avisen til Den Socialdemokratiske Forening, der i 1886 ændrede avisens navn til Social-Demokraten. Ved stiftelsen af Det norske Arbeiderparti i 1887 blev avisen organ for det nystiftede socialistiske parti.

I 1923 skiftede avisen navn til Arbeiderbladet. Under Arbeiderpartiets ejerskab havde avisen tætte forbindelser til den norske arbejderbevægelse. I 1991 overdrog Arbeiderpartiet avisen til A-pressen, der i 1997 ændrede avisens navn til det nuværende Dagsavisen. A-pressen etablerede i 1999 en selvejende fond, der overtog udgivelsen af avisen, og i 2008 blev avisen solgt til Mentor Medier.

Avisen udkom fra 1991 til 2007 også om søndagen, men søndagsudgaven blev nedlagt som følge af økonomiske vanskeligheder.

Oplag 
Oplagstal efter 1950 er fra norske Mediebedriftenes Landsforening, Aviskatalogen).
Tallene fra før 1937 er basert på opplag og ikke salg. Kilde for perioden 1947-1949: Sigurd Høst: Aviskonkurransen, IJ (1996) .

Eksterne henvisninger 
 Dagsavisens hjemmeside

Noter 

Aviser fra Norge
Etableret i 1884
Halskræft

Halskræft (også kaldet Hoved-halskræft) er en kræftsygdom, der hvert år rammer cirka 1.000 danskere. De kendte årsager til sygdommen er rygning og spiritus – men også oralsex, hvor HPV virusset er udløsende faktor. Langt de fleste der rammes er mænd +45 år. 

Behandlingen består af strålebehandling som det mest udbredte, men også kirurgi og i et mindre omfang kemoterapi. 

Behandlingen varierer utroligt meget, fra få behandlinger til ganske mange, typisk 34 gange. Overlevelsen varierer ligeledes meget, hvor der er ganske mange faktorer, der spiller ind: hvor kræften er, udbredelsen, cellernes beskaffenhed, patientens fysik, psyke og reaktioner på behandlingen. 

I de sidste 10 år er der kommet nye stråleteknikker til, bl.a. IMRT, og udviklingen fortsætter. I 2008 blev hoved halskræft betragtet som akut sygdom, hvorfor patienten nu kommer i behandling uden lange ventetider.

Eksterne henvisninger 
 Kræftens Bekæmpelse
 Vidensdeling om halskræft
 Om halskræft på www.sundhed.dk

Kræftsygdomme
Rational Emotive Behavior Therapy

Rational Emotive Behavior Therapy eller Rationel-emotiv adfærdsterapi (ofte forkortet REBT), er en humanistisk-konstruktivistisk empirisk og filosofisk forankret psykoterapi og den er en af de mest indflydelsesrige former for kognitiv adfærdsterapi. Det teoretiske fundament for terapiformen blev oprindelig udviklet af den amerikanske psykolog Albert Ellis i midten af 1950'erne.

Eksterne henvisninger 
 The Albert Ellis Institute
 REBT Network

Psykologi
Filosofi
Zanny Petersen

Zanny Christiane Petersen (20. maj 1892 i København – 7. november 1976) var en dansk skuespillerinde.

Zanny Petersen var fra 1911 uddannet på Det kongelige Teaters elevskole, og debuterede i 1913 på Det kongelige Teater som Agnete i Elverhøj. Senere kom hun til det Det ny Teater (1913-1914), hun forblev med teaterskuespillet indtil 1922 hvor hun blev gift og stoppede sin karriere. Under teateruddannelsen havde hun også optrådt som statist i Nordisk Films filmproduktioner. I 1912 fik hun sin filmdebut med en mindre rolle i filmen Damernes Blad, hvorefter hun fra 1912 til 1917 medvirkede i over 40 film for Nordisk Film; bl.a. store produktioner som Opiumsdrømmen, Pax Æterna og Himmelskibet. 

Hun var kun 17 år da hun startede med film hos Nordisk Film, og spillede gerne karakteren som den unge og uskyldige pige. I september 1917 tvang de forværrede økonomiske omstændigheder omkring 1. verdenskrig Nordisk Film til at opsige kontrakten med 50 skuespillere, heriblandt Zanny Petersen. Sammen med Philip Bech og Alf Blütecher anlagde og vandt hun sag om uretsmæssig kontraktbrud og fik tilkendt kompensation fra Nordisk Film, svarende til lønnen i den resterende kontraktperiode. Ud over Nordisk Film indspillede hun også i 1914 fire film for Filmfabrikken Danmark

Zanny Petersen var datter af malermester Herman Petersen og Minna Petersen. Den 13. oktober 1922 blev hun gift med lægen Poul Jacob Ernst (1893 – 1964) hvorefter hun stoppede skuespillerkarrieren. Zanny og Poul blev senere optaget af kristendom og viede deres liv til at hjælpe andre mennesker.
Hun og hendes mand fik i midt 30'erne en kristen vækkelse, og viede derefter deres liv til medmenneskelig hjælp, bl.a. som værge for fængselsfanger. I forbindelse med vækkelsen tog Zanny afstand fra sin tidligere skuespillervirksomhed. "Filmtiden, Berømmelsen og alt det andet, der fulgte med den, ja, det var ikke andet end Teater – tarveligt Teater". 

Zanny Petersen døde den 7. november 1976 og ligger begravet på Frederiksberg Ældre Kirkegård.

Filmografi

Eksterne henvisninger 
 

Skuespillere fra Danmark
Stumfilmskuespillere fra Danmark
Soulja Boy

DeAndre Cortez Way (født 28. juli 1990), bedre kendt som Soulja Boy Tell 'Em eller bare Soulja Boy, er en amerikansk rapper. 
I september 2007 lå hans single Crank That nummer 1 på Billboard Hot 100. Sangen var lavet af Soulja Boy selv, og han havde lagt den ind på internettet med en dans med til. Det var med til at gøre sangen kendt. Amerikanske fodboldspillere og andre kendte dansede dansen. Dansen blev også udbredt på YouTube.

Let's Be Real 
I september 2011 udgav Soulja Boy sangen "Let's Be Real". Noget af sangens tekst gik som følgende: "F**k the FBI and f**ck all the Army Troops". Efter at sangen blev udgivet, blev Soulja Boy kritiseret af Den Amerikanske Hærs soldater og deres familier. Senere måtte Soulja Boy undskylde: "Da jeg udtrykte min frustrationer mod hæren, kom det ikke bare til at lyde forkert, men i det hele taget var det også forkert af mig at tilsvine dem". Der forsøges stadig af få videoen fjernet fra YouTube.

Selvstændige albums

Studiealbums

Mixtapes

Singles

Main artist singles

Soundtrack og promotionale singles

Foretrukne singles

Musikvideoer

Studiealbum musikvideoer

Mixtapes musikvideoer

Gæsteoptrædninger 

Andre sange:

2008:
I Pray
iDance

2009:
This Is What You Become
Gucci Louie (SODMG)
I'm Ballin'
Rollin' Like A Coaster
Smokin' Dat Piff
Cold Summer
Swag Flu
Poppin' Tags
Hottest Rapper On The Planet
Ready Or Not, Soulja Comin'

2010:
2 Milli
All Black Everything
The Best
Mad
Rich Girl(Ft. Justin Bieber)
Not Just Hype
London
Steez
Magic
Young Boss Music
Galaxy Flow (Ft. Arab)
Kill Bill
The Carter
I'm Boomin
Touchdown
Tell Me Why
Born
Word Around Town
Listen
Black Jesus
For The Record

2011:
Take A Picture
I Love You (Ft. Nicki Minaj & Bobby Valentino)
Love Money (Ft. Big Sean)
Conceited
OMG (Teach Me How To Cook)
OMG Pt.2
1UP
Weed & Shoes
Juice
Zan With The Lean (Ft. Kwony Cash of SODMG)
Money In A Trash Bag
Bossed Up (Ft. Diamond)
Smooky
I Love You Smooky
Wild N Out
Who Can I Trust
iGot
The First
Retro Gamer
YGRN (Young God)
Turn Colors
Got A Check
$tacks On $tacks
Hate Me Later
Buku
Kickstand (Ft. Antonio)
Make It Go
Mistress
Too Juiced Up
Throwin Money Up (Ft. Calico Jonez)
Stacks (Ft. Roscoe Dash & J Money)
Body (Ft. Calico Jonez)
That Right (Ft. Diamond)

Referencer

Eksterne henvisninger 

 
 
 Soulja Boys kanal på YouTube

Rappere fra USA
Naturgeografi

Naturgeografi beskæftiger sig med, de landskabstyper, og disses dannelse, som mennesket ikke, eller kun i begrænset omfang, har nogen (direkte) indflydelse på. Naturgeografi er dermed i al væsentlighed også geomorfologi. Landbrugslandskaber og byer er derimod et anliggende for kulturgeografien. Omend de arealer oprindeligt også har været naturlandskaber.

Geomorfologi 

I naturgeografien skelner man mellem følgende processer og landskabstyper:

 Endogene processer og landskaber:
 Ved endogene processer skal forstås, at det er Jorden selv der leverer den energi der driver processerne. F.eks. stråling fra radioaktive processer i Jordens kerne der transporteres til overfladen evt. vha. konvektion:
 Pladetektonik
 Vulkanologi
 Metamorfose (bjergartsdannelse ved tryk og varme)
 Exogene processer og landskaber:
I de exogene proceesser er det Solen, dvs. den energi den afsætter; i atmosfæren, til havs og på land, der er den underliggende drivkraft i de processer der styrer naturlandskabets form og udseende. Derfor er klimatologi og hydrologi (vandets bevægelser og cirkulation) væsentligt for en naturgeograf. Man underinddeler de exogene processer og landskabstyper i følgende kategorier, i parantes er angivet den pågældende drivkraft:
 Pedologi - jordbundslære (vejr/klima)
 Glacialmorfologi (is)
 Periglaciale landskaber (frost)
 Fluvialmorfologi (vandstrømme til lands)
 Æolisk geomorfologi - klit- og ørkendannelse (vind, indirekte nedbør)
 Kystmorfologi (vind, strøm og bølger)
 Tidevandslandskaber (tidevand, som også er drevet af månen)
 Erosionslandskaber (kemisk og fysisk nedbrydning)
 Extra Terrestiske (ikke jordiske landskaber; månen, andre planeter m.v.)

Derudover er der nogle blandingskategorier, f.eks. land-hævning/sænkning. De processer der står bag er isostasi og eustasi, men hvor isostasi er en endogen proces, så er eustasi et resultat af både endogene og exogene faktorer.

Metoder 

Naturgeografisk feltarbejde består i at indsamle, sammenstille, analysere og tolke oplysninger (for eksempel klimadata) med henblik på at forklare deres indvirkning på landskabsdannelse og landskabsforandringer, der ikke er forårsaget af menneskelig virksomhed dels med henblik på bedre at forstå disse i almindelighed, dels med henblik på at forstå forløbet af bestemte landskabstypers og samlede landskabers tilblivelse.

Anvendelse 

Naturgeografi anvendes blandt andet ved landskabsforvaltning. Ved hjælp af forskellige IT-værktøjer laves der modeller for en lang række landskabsdannende processer, som blandt andet kan anvendes i forbindelse med forvaltning af landskab og miljø.

Historie 
Selvom naturgeografi og geomorfologi først blev etableret som fag i slutningen af 1800-tallet, havde man allerede langt tidligere spekuleret over hvordan landskaberne dannedes. Både Aristoteles, Herodot, Seneca og Strabo blandt de græske og romerske filosoffer beskæftigede sig med problemstillinger som; floder og deltaer samt jordskælv og deformation af Jordens overflade

Noter
Gruppeformand

En gruppeformand er den organisatoriske leder af et partis parlamentsgruppe.

I Danmark vælger partierne normalt gruppeformanden ved hver folketingssamlings begyndelse. Gruppeformanden fungerer som ordstyrer ved gruppemøderne og fungerer både indadtil og udadtil som talsmand for partiet sammen med dets formand – dog er det i de partier, der vælger en sådan, den politiske ordfører, der tegner profilen udadtil og gruppeformanden fungerer da kun som leder internt i partiet. Når Det Radikale Venstre ikke er en del af regeringen, så er gruppeformanden samtidig partiets egentlige politiske leder.

Betegnelsen gruppeformand anvendes desuden om en lignende funktion i kommunalbestyrelser og regionsråd.

Folketinget
Friluftsrådet

Friluftsrådet er en paraplyorganisation for organisationer, der har friluftsliv, natur og miljø som interesse. Friluftsrådet blev stiftet i 1942 af en række organisationer. I dag er der 92 medlemsorganisationer.

Friluftsrådets formål er at støtte og opmuntre til friluftsliv og naturforståelse under hensyntagen til natur og miljø.
Friluftsrådet skal herunder over for offentligheden varetage såvel de tilsluttede organisationers som den almene befolknings behov for og interesser i et aktivt friluftsliv.
Desuden skal Friluftsrådet fungere som rådgivende organ for de offentlige myndigheder.

Friluftsrådet har en bestyrelse på 11 med rod i medlemsorganisationerne. Sekretariatet ligger i København og beskæftiger ca. 35 personer.
Friluftsrådet administrerer "Tips- og lottomidler til Friluftslivet" og fordeler hvert år ca. 60 mio. kr. fortrinsvis til friluftsprojekter, naturformidling og naturvejledning. Det er væsentligt, at midlerne går til projekter, der fremmer fællesskab og kommer mange til gavn.
Friluftsrådet har et landsdækkende netværk af frivillige, som er organiseret i 23 kredse.

Organisationen varetager en række miljøundervisningsprojekter, bl.a. Blå Flag i Danmark, Grønt Flag, Grøn Skole og Grønne Spirer. Et af de seneste projekter er Kløverstier, som åbnede 10 steder i landet i 2011.

Endvidere er Friluftsrådet værtsorganisation for Foundation for Environmental Education, FEE.

Eksterne links 
 Friluftrådets hjemmeside 

Foreninger fra Danmark
Etableret i 1942
Kvinden med de smukke Øjne

Kvinden med de smukke Øjne er en dansk stumfilm fra 1917 produceret af Nordisk Film og instrueret af Alexander Christian.

Medvirkende

Eksterne henvisninger 
 
 Kvinden med de smukke Øjne på kinotv.ch 

Danske film fra 1917
Stumfilm fra Danmark
Film i sort-hvid
Film fra Nordisk Film
Ravnedalen

Ravnedalen er en park i den norske by Kristiansand, anlagt efter initiativ af general Joseph Frantz Oscar Wergeland i 1870'erne; stedets kafé hedder derfor Generalen. Ravnedalen ligger i bydelen Grim, nærmere bestemt Grimsmyra (= Grimsmosen), med turområdet Baneheia som nærmeste nabo. 

Ravnedalen var tidligere forlægning for omkring 1.200 soldater, og den gang kaldet Grimsmoen (= Grimsheden). I 1860'erne fremkom planer om at anlægge en skydebane i dalen, men generalen, bror til Henrik Wergeland og Camilla Collett, kaldte det en "helligbrøde": "Dette område egner sig så aldeles fortræffeligt til et lystanlæg". I 1872 ansøgte Byselskabet derfor Christiansands Sparebank om midler til et parkanlæg i Ravnedalen, og i perioden 1874-78 blev det anlagt af soldater. 

Den har opnået status som et kulturelt samlingssted, som følge af årlige kulturelle arrangementer med musik og teater. Her ses også et af Norges største grantræer, plantet i 1875.

Et af mange arrangementer er det årlige musik- og teaterstykke "Elverhøy", skrevet af sangeren og skuespillerinden Helene Bøksle. 

Ravnedalen er meget brugt til familie udflugter eller picnic, og har et årligt program med mange koncerter i sommertiden.

Noter

Eksterne Henvisninger 

 Ravnedalen, Hjemmeside
 General Wergeland og Ravnedalen 
  Væltet kæmpegran

Kristiansand
Norges geografi
Kultur i Norge
Tremolo

Tremolo (af italiensk: skælven, dirren) er en hurtig gentagelse af samme tone eller samme toneinterval.

Ved spil på violin er tremolo et almindelig måde hvorpå tonen gøres mere følsom og på mandolin er tremolo den mest almindelige spillestil. Tremolo benyttes også af guitarrister og basister. Tremoloteknikken opnås ved hurtig bevægelse af ringfinger, langfinger og pegefinger(AMI) på én streng.

Fysiskt indebærer tremolo en amplitudemodulering eller iteration af en tone i modsætning til vibrato, der indebærer en frekvensmodulering (ændring i tonehøjde).

I klassisk guitarteknik benyttes tremolo bl.a. bruges i stykket Recuerdos de la Alhambra af Francisco Tárrega.

Se også 
 Tremolo (guitar)

Musikudtryk
AB Svenska Biografteatern

AB Svenska Biografteatern, i dagligt tale kaldet for Svenska Bio, var et svensk filmselskab virksomt i perioden 1907-1919.
Aktieselskabet blev grundlagt som en omstrukturering af Handelsbolaget Kristianstads Biograf-Teater med en aktiekapital på 150.000 svenske kroner og N.H. Nylander som første direktør. I starten havde selskabet omkring tyve biografer og 170 ansatte, men efter kun to år var forretningen vokset til omkring fyrre biografer lander over.

Selskabet havde hovedsæde i Kristianstad og arbejdede med import og produktion af film, samt med biografdrift. I 1911 flyttede selskabet til Lidingö, og i 1919 blev det sammenlagt med selskabet Filmindustri AB Skandia til det nye selskab Svensk Filmindustri AB.

I 1910-tallet blev Svenska Biografteatern kendt for film instrueret af Victor Sjöström og Mauritz Stiller.

Produktion 
 Värmlänningarne (1909) – Carl Engdahl
 Fänrik Ståls sägner (film, 1910) (1909) – Carl Engdahl
 Bröllopet på Ulfåsa I (1910) – Carl Engdahl
 Bröllopet på Ulfåsa II (1910) – Gustaf Linden
 Regina von Emmeritz och Konung Gustaf II Adolf  (1910) – Gustaf Linden
 Järnbäraren (1910) – Gustaf Linden
 Dödsritten under cirkuskupolen (1912) – Georg af Klercker
 De svarta maskerna (1912) – Mauritz Stiller
 Ingeborg Holm (1913) – Victor Sjöström
 Miraklet (1914) – Victor Sjöström
 Prästen (1914) – Victor Sjöström
 Strejken (1915)|Strejken (1915) – Victor Sjöström
 Madame de Thèbes (1915) – Mauritz Stiller
 Balettprimadonnan (1916) – Mauritz Stiller
 Terje Vigen (1917) – Victor Sjöström
 Tösen från Stormyrtorpet (1917) – Victor Sjöström
 Thomas Graals bästa film (1917) – Mauritz Stiller
 Thomas Graals bästa barn (1918) – Mauritz Stiller
 Berg-Ejvind och hans hustru (1918) – Victor Sjöström
 Sången om den eldröda blomman (1919) – Mauritz Stiller
 Herr Arnes pengar (1919) – Mauritz Stiller
 Ingmarssönerna (1919) – Victor Sjöström
 Hans nåds testamente (1919) – Victor Sjöström
 Fiskebyn (1920) – Mauritz Stiller
 Klostret i Sendomir (1920) – Victor Sjöström
 Karin Ingmarsdotter (1920) – Victor Sjöström

Filmselskaber fra Sverige
Detailvirksomheder fra Sverige
Biografer
Danmarks historiske unioner

Danmark har gennem historien indgået i en række unioner af forskellig karakter - personalunioner, møntunioner, pasunioner, og i moderne tid Den Europæiske Union.

Fortidige unioner 
 Kalmarunionen – 1397-1523 (1524)
 Danmark-Norge – 1387-1397, 1523 (1524)-1814
 Skandinaviske møntunion – 1873-1924 (1972)

Nutidige unioner 
 Den nordiske pasunion – fra 1954.
 Den Europæiske Union – fra 1973.
 Schengen-samarbejdet – fra 2001.

Se også 
 Personalunion
 Unionstiden

Historiske unioner
Georg Sørensen (erhvervsmand)

Georg Sørensen (født 12. februar 1959 i Viborg) er en dansk erhvervsmand, der er administrerende direktør i MCH Messecenter Herning Kongrescenter, hvor han har været ansat siden 1983. Han har siden 2002 været medlem af bestyrelsen for VisitDenmark og blev i 2007 udnævnt til bestyrelsesformand af erhvervs- og økonomiminister Bendt Bendtsen. Georg Sørensen er desuden medlem af arbejdsgruppen omkring oplevelsesøkonomien under Videnskabsministeriet, medlem af Advisory Board for Leisure Management samt repræsentantskabsmedlem i Erhvervsrådet Herning-Ikast-Brande-Åskov. 

Georg Sørensen er idémand bag MCH's Vision 2025, som bl.a. indbefatter superarena, svævebaner, drive in bio og oplevelsesland i Herning. Georg Sørensen er desuden initiativtager til "Tour de France au Danemark". Han modtog i 2003 Årets Initiativpris (Herning-Ikast-Brande-Åskovs erhvervsråd). I 2008 fik Georg Sørensen overrakt Dagbladet Børsens særlige Gazelle-pris til erhvervspersonligheder. Prisen uddeles kun ved sjældne og særlige lejligheder – og kun til enkeltpersoner, der har gjort sig nævneværdigt bemærket. I februar 2011 modtog Georg Sørensen Havfrueprisen fra Danske Rejseskribenter for sin indsats for at fremme turisme i Danmark. 

Erhvervsfolk fra Danmark
Personer fra Viborg
Danskere i 1900-tallet
Danskere i 2000-tallet
Personer i Kraks Blå Bog